Cum e sa fii liliac? (Recenzie) Paul-Gabriel Sandu Daniel C Dennett, un reputat cercetator in domeniul studiilor cognitive, ne propune prin cartea sa recent publicata la Editura Humanitas, o intreaga suita de intrebari interesante nu prin raspunsurile ce li s-ar putea da, ci mai ales prin ele insele Cartea debuteaza cu o dilema morala, aceea daca ,,ar putea un robot complicat sa simta durere, [ ], asa cum poate o fiinta umana" (p 9) sau, in alti termeni, daca ,,exista o prapastie de netrecut care separa robotii [ ] de acele animale care gandesc?" (p 9) S-ar putea desigur replica acestei intrebari ca este incorect pusa Ca nu este nevoie, pentru a simti durerea, sa fi capabil, sa zicem, sa porti in minte o intreaga partida de sah Autorul insa lamureste pe deplin lucrurile, distingand intre durere si suferinta intr-un fel care nu mai lasa nici o indoiala cu privire la rolul pe care gandirea il are pentru acea capacitate de a simti ,,Animalele nonumane pot simti durerea, dar nu sunt in stare sa sufere in aceeasi masura cu noi" (p 185) si acest lucru se intampla pentru ca ele, desi resimt durerea, o fac in acelasi fel in care un mecanism simplu prelucreaza o informatie, fara sa fie constient de ceea ce face De fapt, ar spune Dennett, ele nu simt durere, ci ,,simt" durere, pentru ca acest procedeu ,,umanizator" este cel mai simplu mod al oamenilor de a intelege comportamental o entitate Acest mod de a atribui atitudini specific umane indiferent daca in mod intemeiat sau din punct de vedere ontologic, Dennett il numeste ,,atitudine intentionala" intentionalitatea este acea ,,stare de a fi orientat catre ceva" (p 46), termenul fiind inventat de filosofii medievali care au observat ,,asemanarea intre astfel de fenomene (i e ale constiintei) si actul de a ochi ceva cu o sageata" (p 47) Dennett nu mentioneaza insa, desi poate ca ar fi fost firesc sau poate chiar necesar, faptul ca acest concept de intentionalitate a fost preluat si prelucrat de o intreaga traditie fenomenologica, ce se revendica inca de la Brentano si Husserl Acest lucru se impunea cu atat mai mult cu cat Dennett nu schimba, de fapt, cu nimic sensul pe care Husserl il daduse deja, cu destul timp inainte, aceluiasi termen Pentru a intelege avantajele atitudinii intentionale cu privire la care autorul ne asigura ca ,,nu este numai o idee buna, ci este cheia ce ne permite sa dezlegam misterele mintii" (p 37), ne sunt oferite alte doua tipuri posibile de atitudine: cea fizica si cea bazata pe proiect Cea mai simpla dintre ele este atitudinea fizica, aplicabila mai ales lucrurilor care nu sunt nici vii, nici artefacte, insa ea este si cea mai putin fezabila Aceasta se intampla pentru ca ea nu ne poate spune mai mult decat ca un lucru, de orice natura ar fi el, va respecta legile fizice sau chimice; ca piatra va cadea daca ii dau drumul din mana sau ca apa va ingheta la 0 grade Atitudinea bazata pe proiect insa comporta un stil mai sofisticat de prezicere, fiind astfel mai riscanta decat atitudinea fizica, ,,deorece ea admite ceva in plus: si anume, ca o entitate este proiectata asa cum cred eu ca este, si ca va functiona in conformitate cu proiectul sau" (p 39) in cazul unui ceas desteptator, spre exemplu, eu voi putea prezice ca va suna la ora pe care o stabilesc, daca ,,proiectul" sau va functiona corect Cele doua tipuri de atitudine pe care Dennet le descrie aici totusi destul de succint nu sunt insa cu mult diferite de atitudinea naturalista, respectiv cea personalista, pe care Husserl le analizeaza in detaliu si cu foarte multa acribie in cel de-al doilea volum al ideilor1 Din perspectia acestei analize, Dennet identifica avantajul atitudinii intentionale prin raport cu celelalte doua atitudini amintite, in aceea ca ea ,,functioneaza fie ca scopurile atribuite sunt adevarate sau naturale sau ,,cu adevarat apreciate" de asa-zisul agent, fie ca nu" (p 42) Atitudinea intentionala functioneaza asadar fara sa aduca cu sine o metafizica ce ar putea constitui subiect de disputa Nu stim daca ,,macromolecula doreste cu adevarat sa se reproduca" (p 43), sau daca planta ,,vrea" intr-adevar lumina intrebarea formulata la inceputul lucrarii primeste astfel o noua infatisare: cum stabilim granita dintre acele ,,produse ale selectiei naturale" care au o atitudine intentionala si cele care doar par a avea o astfel de atitudine in ce punct al evolutiei apare gandirea care implicit presupune constiinta Dincolo de un posibil raspuns la aceasta intrebare, cautarea lui atrage atentia asupra unui lucru uluitor Acela ca noi, oamenii ,,suntem descendentii directi ai acestor roboti care se autoreproduc" (p 32), si inca mai mult decat atat, ca suntem alcatuiti din astfel de roboti, de vreme ce fiecare celula este, de fapt, unul dintre ei Asadar, pentru a crea un individ constient nu e nevoie decat de o ingramadire de ,,homunculi" cu sarcini bine distribuite, insa cu totul lipsiti de minte? Raspunsul stiintei actuale poate trece cu usurinta drept revoltator: ,,Conform stiintei moderne nu exista alta cale de a crea o persoana adevarata" (p 33) Dificultatea implicata de aceasta constatare este aceea ca pare sa transforme diferenta dintre entitatile constiente si cele inconstiente dintr-una de nivel intr-una de grad Considerand comparatia intre roboti si organisme primitive pe deplin intemeiata, Dennett aduce in discutie o noua distinctie, intre intentionalitatea originara si cea derivata Prima este ,,calitatea gandurilor, parerilor, [ ] de a fi orientate Este sursa evidenta a felului derivat si distinct limitat de orientare manifestat de unele din artefactele noastre: cuvinte, propozitii, [ ] " (p 62) Asadar, acceptand aceasta distinctie, asupra limbajului ca si asupra eventualilor roboti programati se rasfrange ceva din intentionalitatea intrinseca a creatorului lor, sub forma unei intentionalitati derivate insa intrebarea esentiala persista: ce face ca actele mentale sa fie intentionale? Raspunsul pe care Dennett il reia mereu, completandu-l si oferindu-i noi justificari este: limbajul in ultimul capitol, Dennett considera deplasata ,,reactia comuna" a oamenilor atunci cand afirma referitor la vreun animal: ,,Poate nu stie sa vorbeasca, dar sigur gandeste" Filosoful considera ca celebra lucrare a lui Thomas Nagel, Cum e sa fii liliac?, ne pune pe drumul gresit inca din titlu, de vreme ce sa fii liliac nu poate sa ,,fie cumva" (p 180), ,,conceptele nu sunt lucruri din lumea unui caine, in sensul in care sunt pisicile " (p 179) Finalul lucrarii aduce confirmarea ca e cu neputinta de trasat o linie ferma intre ,,simple automate" si organisme constiente, printre care nu ne numaram cu certitudine decat noi Astfel, de vreme ce nu exista elemente certe care sa confirme existenta intentionalitatii in cazul organismelor oricat de complexe, exceptand omul, ele pot fi tratate asemenea robotilor incheind in lipsa unor raspunsuri, dupa cum autorul insusi anunta, ci numai cu ,,versiuni mai bune ale intrebarilor insesi" si ,,cateva cai de urmat si cateva capcane de evitat in viitoarele noastre explorari" (p 188), vom fi obtinut, la finalul lecturii, o perspectiva lamuritoare asupra nenumaratelor dificultati ridicate in fata oricarei incercari de a intelege una dintre cele mai complicate probleme ale stiintei si filosofiei deopotriva: diferenta dintre mintea umana si cea a celorlalte fiinte vii Pentru un cititor familiarizat cu cercetarile fenomenologiei si mai ales cu cele ale fenomenologiei husserliene, lectura textului scris de Dennet va fi aproape sigur o experienta destul de frustranta, nu numai pentru ca termeni si distinctii husserlieni (sau foarte similari acestora) sunt prezenti aproape in fiecare pagina, fara ca Dennet sa faca o singura trimitere sau mentionare a acestei directii de gandire care a marcat secolul al XiX-lea, dar si pentru ca o lectura si o cunoastere - fie si aproximativa - a textelor husserliene i-ar fi putut oferi lui Dennet sansa unei cercetari mult mai temeinice si i-ar fi deschis orizonturi (catre problema animalitatii mai ales) care asa au ramas pe deplin neinvestigate 1 Cf E Husserl, ideen zu einer reinen Phanomenologie und phanomenologische Philosophie (Hua iV), Martinus Nijhoff, Haag, 1952, pp 172 si urm - - 